दरअसल, ऐसा हमला पहली बार नहीं हुआ है। कालूचक में सेना के शिविर पर 2002 में ऐसा ही हमला हुआ था। इसमें सेना के 22 जवानों समेत 34 लोगों की जान गई थी। भारत ने उस वक्त खुद को दिलासा देकर घटना को भुला दिया था। सरकार यह नहीं देखती है कि उसकी नीतियों और नाकामियों का खमियाजा सैनिकों और उनके परिजनों को उठाना पड़ा रहा है। वहीं केंद्रीय गृहमंत्री ने कहा कि आश्वस्त रहिए, हमारी सेना और सुरक्षा बल प्रभावी तरीके से अपना काम कर रहे हैं और अपनी जिम्मेदारी संभाल रहे हैं। वे कभी भी किसी भी भारतीय का सिर शर्म से झुकने नहीं देंगे।